Πατατοσαλάτα με σέλερυ και βραστά λαχανικά
Πατατοσαλάτα με σέλερυ και βραστά λαχανικά, μια σούπερ υγιεινή συνταγή.
4-5 μεγάλες πατάτες, 1/4 κούπας αρακά φρέσκο ή κατεψυγμένο, 1/4 κούπας καλαμπόκι, 1 κόκκινη πιπεριά φλωρίνης, 2 μέτρια καρότα, 1/4 κούπας σέλερυ, καθαρισμένο από τα φύλλα και ψιλοκομμένο, 3 κουταλιές της σούπας ελαιόλαδο, 1 κρεμμύδι ξερό κομμένο σε ροδέλες, 1 γιαούρτι, 2 κουταλιές της σούπας μαγιονέζα (προαιρετικά), 4 κουταλιές της σούπας μαϊντανό, ψιλοκομμένο, χωρίς τα κοτσάνια, το χυμό από μισό λεμόνι, αλάτι, άσπρο πιπέρι
Πλένουμε τις πατάτες, τις ξεφλουδίζουμε και τις κόβουμε σε μεγάλους κύβους.Ύστερα, κόβουμε την πιπεριά και τα καρότα σε κυβάκια.Σε μια κατσαρόλα τοποθετούμε τις πατάτες, τις καλύπτουμε με νερό και βράζουμε μέχρι να μαλακώσουν, περίπου 10'-15'.Παράλληλα, βράζουμε τον αρακά, το καλαμπόκι, τα καρότα και την πιπεριά σε ένα μικρό κατσαρολάκι για 12' τουλάχιστον.Όταν βράσουν τα λαχανικά, τα στραγγίζουμε στο σουρωτήρι και τα τοποθετούμε σε ένα μεγάλο μπολ, τα ραντίζουμε με το ελαιόλαδο και αφού κρυώσουν, προσθέτουμε το σέλερυ και το κρεμμύδι.Ανακατεύουμε το γιαούρτι με τη μαγιονέζα, το λεμόνι, το μαϊντανό, το αλάτι και το πιπέρι.Περιχύνουμε τα λαχανικά με τη σάλτσα και ανακατεύουμε καλά.Τοποθετούμε για 10' λεπτά το μπολ στο ψυγείο για να κρυώσει η πατατοσαλάτα.
Πατάτες